ai4bharat/Pralekha huggingface dataset:
وزارات ثقافت
تاریخی لال قلعہ میں ماتربھومی نام کی پروجیکشن میپنگ کا شو، جس میں بھارت کے مختلف پہلوؤں کو اجاگر کیا گیا ہے، اب سال بھر جاری رہے گا
دس روزہ ریڈ فورٹ فیسٹول – بھارت بھاگیہ ودھاتا نے کل اپنا پانچواں دن مکمل کرلیا ہے۔ ایسے میں پروجیکشن میپنگ شو ‘ماتربھومی’ کو ثقافتی جشن میں زبردست رد عمل حاصل ہو رہا ہے۔ اس شو کا تاریخی لال قلعہ میں مستقل سلسلہ سال بھر تک جاری رہے گا۔
پروجیکشن میپنگ شو ‘ماتر بھومی’ جدید ٹیکنالوجی کے ساتھ لائٹ، ساؤنڈ اور موسیقی کا استعمال کرتے ہوئے ایک بڑے منظر کی پیش کش کرتا ہے۔ پروجیکشن میپنگ شو میں ہندوستان کی مالا مال اور گونا گو ثقافت کو اجاگر کیا گیا ہے اور شہریوں میں حب الوطنی کے زبردست جذبے کو ابھارا گیا ہے اور ان میں فخر کا جذبہ پیدا کیا گیا ہے۔
آزادی کا امرت مہو تسو کے حصے کے طور پر بھارت بھاگیہ ودھاتا نے پہلے ہی ملک میں سب سے بڑے ثقافتی آمیزش کی حیثیت سے اپنا مقام حاصل کرلیا ہے۔ ماتر بھومی کے ساتھ ثقافت اور سیاحت کی وزارت ، مونیومنٹ مترا ، ڈالمیا بھارت لمیٹڈ کے اشتراک سے مشترکہ طور پر بھارت کی مالا مال تاریخ اور وراثت کو اجاگر کر رہی ہے۔ وزارت لال قلعہ پر پیش کئے گئے بات چیت کے سلسلے کے ذریعہ نئی نسلوں تک بھارت کی تاریخ اور وراثت کو اجاگر کر رہی ہے۔
ملک بھر کی شخصیتوں نے پہلے ہی اس فیسٹول کا دورہ کیا ہے ۔ خواتین اور بچوں کی ترقی کی مرکزی وزیر محترمہ اسمرتی زوبین ایرانی نے افتتاحی تقریب میں شرکت کی، جب کہ پولیس کمشنر جناب راکیش استھانہ نے افتتاحی رات میں لال قلعہ پر پروجیکشن میپنگ شو کا افتتاح کیا۔
اس پروگرام کا خوبصورتی کے ساتھ تصور پیش کیا گیا اور اس شو کو خوبصورتی سے تحریر کیا گیا اور اسے تیار کیا گیا۔ 30 منٹ کا یہ شو دیکھنے کے لحاظ سے اپنی نوعیت کا منفرد شو تھا اور ثقافت کے اعتبار سے بھی شاندار رہا۔ ریڈ فورٹ فیسٹول - بھارت بھاگیہ ودھاتا پر پروجیکشن میپنگ شو 3 اپریل تک جاری رہے گا اور یہ سب کے لئے مفت ہے۔
اس پروگرام کے اوقات حسب ذیل ہیں:
29 مارچ سے 31 مارچ تک شام ساڑھے سات بجے سے رات آٹھ بجے تک۔
یکم اپریل سے 2 اپریل تک رات ساڑھے آٹھ بجے سے رات نو بجے تک۔
3 اپریل کو شام ساڑھے سات بجے سے رات آٹھ بجے تک۔
اس فیسٹول میں عظیم پرجیکشن میپنگ شو کو، جو شاندار رد عمل ملا ہے، اس نے اب لال قلعہ پر مستقل جگہ بنالی ہے۔ تاکہ 3 اپریل کو 10 روزہ فیسٹول کے بعد بھی یہ شو سال بھر تک جاری رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3463
(Visitor Counter : 118
وزارت اطلاعات ونشریات
سنیما ہالوں کو صد فیصد صلاحیت کے ساتھ چلایا جاسکتا ہے، جناب پرکاش جاوڈیکر نے فلموں کی نمائش کے لئے ایس او پی جاری کیا
نئی دہلی، 31 /جنوری 2021 ۔ مرکزی وزیر جناب پرکاش جاوڈیکر نے آج سنیما ہالوں اور تھیٹروں میں کووڈ-19 کے پھیلاؤ کو روکنے کے لئے ضروری انسدادی تدابیر پر مشتمل ایک معیاری آپریٹنگ پروسیجر  جاری کیا۔ اس فیصلے کا اعلان کرتے ہوئے وزیر موصوف نے کہا کہ اب سنیما ہال پوری صلاحیت کے ساتھ کام کرسکتے ہیں۔ انھوں نے کہا کہ صفائی ستھرائی اور کووڈ سے متعلق پروٹوکول پر عمل کرنا ہوگا، تاہم لوگ تھیٹروں کے اندر اسٹالوں سے کھانے پینے کا سامان خرید سکتے ہیں۔ انھوں نے کہا کہ کووڈ کے سبب لگائی گئی پابندیاں ختم ہونے کے قریب ہیں۔
حکومت ہند کی وزارت داخلہ نے حکم نامہ نمبر 40-3/2020-DM-I مجریہ 27 جنوری 2021 کے ذریعے سنیما ہالوں اور تھیٹروں کو کھولنے کی اجازت دی ہے۔ اسی تناظر میں یہ ایس او پی جاری کیا گیا ہے۔
ایس او پی شروعات میں ہی کہتا ہے کہ بندش والے علاقوں  میں فلم کی نمائش کی اجازت نہیں دی جائے گی اور ریاستوں / مرکز کے زیر انتظام علاقے، اپنے علاقائی جائزے کی بنیاد پر اضافی تدابیر کی تجویز پیش کرسکتے ہیں۔ ایس او پی میں سنیما ہالوں کے اندر صد فیصد بیٹھنے کی صلاحیت کے استعمال کی اجازت دی گئی ہے۔
ایس او پی واضح کرتا ہے کہ احاطے کے اندر کووڈ سے متعلق سبھی حفاظتی تدابیر پر عمل کیا جانا چاہئے۔ عمومی رہنما ہدایات میں کہا گیا ہے کہ تنفسی آداب پر عمل کیا جانا چاہئے، جن میں فیس ماسک کا استعمال اور آڈیٹوریم کے باہر، کامن ایریاز اور ویٹنگ ایریاز میں ہمیشہ ایک دوسرے سے کم از کم 6 فٹ کی دوری برقرار رکھنا شامل ہیں۔ تھوکنے پر پابندی ہوگی اور آروگیہ سیتو ایپ کا استعمال کرنے کی حوصلہ افزائی کی جائے گی۔
ناظرین کی تھرمل اسکریننگ داخلہ دروازے پر ہی کی جائے گی اور باہر نکلنے کے دوران بھیڑ سے بچنے کے لئے قطاربند طریقے سے نکاسی کا نظم کیا جانا چاہئے۔ سنگل اسکرین سنیما ہال اور کئی اسکرین والے ملٹی پلیکس میں ایک شو کے ختم ہونے اور دوسرے شو کے شروع ہونے کے درمیان خاطرخواہ وقفہ یقینی بنایا جانا چاہئے اور قطاربند طریقے سے ناظرین کے داخل ہونے اور باہر نکلنے کا نظم کیا جانا چاہئے۔ بھیڑ سے بچنے کے لئے کئی اسکرین والے ملٹی پلیکس میں شو کے وقت خاطرخواہ وقفہ یقینی بنایا جانا چاہئے۔
ایس او پی، ٹکٹوں، اشیائے خورد و نوش کی ادائیگی کے لئے کانٹیکٹ لیس ڈیجیٹل لین دین کی حوصلہ افزائی کرتا ہے۔ خاطرخواہ تعداد میں باکس آفس کاؤنٹر کھولے جانے چاہئیں اور کاؤنٹر پر پورے دن ٹکٹوں کی خرید کا نظم ہونا چاہئے۔ بھیڑ سے بچنے کے لئے سیل کاؤنٹروں پر ایڈوانس بکنگ کی سہولت ہونی چاہئے۔
پورے احاطے کی صفائی  پر زور دیتے ہوئے ایس او پی میں کہا گیا ہے کہ پورا احاطہ، مشترکہ سہولتوں اور انسانی رابطوں میں آنے والے سبھی پوائنٹس جیسے ہینڈل، رلنگ وغیرہ کی بار بار صفائی یقینی بنائی جانی چاہئے اور فلم کی ہر نمائش کے بعد آڈیٹوریم کو سنیٹائز کیا جانا چاہئے۔
ایس او پی میں کووڈ کے خلاف عوامی بیداری کے لئے خصوصی تدابیر کے بارے میں بتایا گیا ہے، اعلانات، اسٹینڈ، پوسٹروں وغیرہ کے ذریعے پورے احاطے میں ’کیا کریں‘ اور ’کیا نہ کریں‘ کی نمائش کی جانی چاہئے۔
تفصیلی ایس او پی کے لئے درجہ ذیل لنک پر کلک کریں:
https://mib.gov.in/sites/default/files/FINAL%20SOP%20for%20Exhibition%20of%20Films%20%281%29.pdf
قانون اور انصاف کی وزارت
ویتنامی وفد نے عزت مآب سفیر نگوئین تھان ہائی کی قیادت میں ڈاکٹر راجیو مانی، ایڈیشنل سکریٹری اور محکمہ قانونی امور کے دیگر افسران سے ملاقات کی
دونوں ممالک قانونی اور عدالتی تعاون کے شعبے میں مل کر کام کرنے کے خواہاں ہیں
ویتنام کے سفیر نگوین تھان ہائی کی قیادت میں ویتنام کے ایک وفد نے شاستری بھون میں وزارت قانون و انصاف کے محکمہ قانونی امور کے ایڈیشنل سکریٹری ڈاکٹر راجیو منی اور دیگر افسران سے ملاقات کی۔ یہ اجلاس ویتنام کی حکومت کے وزیر انصاف جناب نگوین تھان لونگ کے رواں ماہ کے اواخر میں طے شدہ دورے سے قبل منعقد ہوا۔
وزیراعظم کا دفتر
وزیر اعظم نے ایمس بلاسپور کا دورہ کیا
وزیر اعظم جناب نریندر مودی نے آج ایمس، بلاسپور کا دورہ کیا۔
وزیر اعظم اسپتال کی عمارت کے سی-بلاک میں پہنچے۔ اس کے بعد انھوں نے ایمس، بلاسپور کیمپس کے 3ڈی ماڈل کا مظاہرہ دیکھا اور اس کے بعد ادارے کے افتتاح کے موقع پر فیتا کاٹنے کی تقریب میں پہنچے۔ وزیر اعظم نے اسپتال کے سی ٹی اسکین سینٹر اور ایمرجنسی نیز ٹروما ایریاز کا دورہ کیا۔
ملک بھر میں صحت کی خدمات کو مستحکم کرنے کے وزیر اعظم کے وژن اور عہد کو ،ایمس، بلاسپور کےقوم کے تئیں وقف کرنے کے ذریعے، ایک بار پھر ظاہر کیا جارہا ہے۔ اس اسپتال کا سنگ بنیاد بھی وزیر اعظم نے اکتوبر 2017 میں رکھا تھا اور اسے مرکزی شعبے کی اسکیم، پردھان منتری سووستھ سرکشا یوجنا کے تحت قائم کیا جارہا ہے۔
ایمس بلاسپور، 1470 کروڑ روپئے سے زیادہ کی لاگت سے تعمیر کیا گیا ہے۔ یہ ایک جدید ترین اسپتال ہے جس میں 18 اسپیشلیٹی اور 17 سپر اسپیشلیٹی کے محکمے، 18 ماڈیولر آپریشن تھیٹر اور 64 آئی سی یو بیڈس کے ساتھ 750 بستر ہیں۔247 ایکڑ پر محیط اس اسپتال میں، 24 گھنٹے ایمرجنسی اور ڈائی لیسس کی سہولیات سے لیس ہے۔ الٹرا سونو گرافی، سٹی اسکین، ایم آر آئی وغیرہ جیسی جدید تشخیصی مشینیں نیزامرت فارمیسی اور جن اوشدھی کیندر اور 30 بستروں والا آیوش بلاک بھی ہے۔ اسپتال میں ہماچل پردیش کے قبائلی اور ناقابل رسائی قبائلی علاقوں میں صحت کی خدمات فراہم کرنے کے لیے، ڈیجیٹل صحت مرکز بھی قائم کیا گیا ہے نیزکازا، سلونی اور کیلانگ جیسے بلند ہمالیاتی خطوں میں، صحت کیمپوں کے ذریعے ماہر صحت کی خدمات فراہم کی جائیں گی۔ اسپتال ہر سال ایم بی بی ایس کورسز کے لیے 100 طلباء اور نرسنگ کورسز کے لیے 60 طلباء کو داخلہ فراہم کرے گا۔
وزیر اعظم کے ہمراہ، ہماچل پردیش کے وزیر اعلیٰ جناب جے رام ٹھاکر، ہماچل پردیش کے گورنر جناب راجیندر وشوناتھ ارلیکر، مرکزی وزیر جناب انوراگ سنگھ ٹھاکر اور رکن پارلیمنٹ اور بی جے پی کے قومی صدر جناب جگت پرکاش نڈا بھی موجود تھے۔
دیہی ترقیات کی وزارت
وزیر اعظم بجٹ اعلانات پر پوسٹ بجٹ ویبینار – کوئی شہری پیچھے نہ رہ جائے سے خطاب کریں گے
وزیر اعظم جناب نریندر مودی کل حال ہی میں اعلان کردہ مرکزی بجٹ 2022 پر پوسٹ بجٹ ویبینار سے خطاب کریں گے۔ پروگرام کا موضوع ’کوئی بھی شہری پیچھے نہ رہ جائے‘ کا مقصد صنعتی رہنماؤں، پالیسی سازوں اور حکومتی عہدیداروں کو بجٹ کے مثبت اثرات پر غور و فکر کرنے اور سب کی ترقی کے مشترکہ مقصد کو آگے بڑھانے کے لیے اجتماعی طور پر کام کرنے کے لیے قابل عمل حکمت عملیوں کی نشاندہی کرنا ہے۔
ویبینار کے دوران یکساں طور پر تمام اسٹیک ہولڈروں کی شرکت کی حوصلہ افزائی کرنے کے لیے، ہر گھر میں رہائش، پینے کے قابل پانی اور ایل پی جی کے موضوعات پر سیشن منعقد کیے جائیں گے۔
اس میں 10 وزارتیں اور محکمے بشمول دیہی ترقی کی وزارت ، پنچایتی راج کی وزارت ، ہاؤسنگ اور شہری امور کی وزارت ، پیٹرولیم اور قدرتی گیس کی وزارت ، الیکٹرانکس اور انفارمیشن ٹیکنالوجی کی وزارت ، شمال مشرقی خطے کی ترقی کی وزارت ، پینے کے پانی اور صفائی کا محکمہ ، سرحدی انتظام کا محکمہ ، محکمہ ڈاک ، ٹیلی کمیونیکیشن کا محکمہ اور زمینی وسائل کا محکمہ  حکومتی عہدیداروں کے علاوہ، صنعت کے ماہرین اور مختلف سرکاری اداروں کے نمائندے شرکت کریں گے اور بجٹ کے تناظر میں دیہی منظر نامے میں صنعت اور مستفیدین کو درپیش متعدد مسائل پر غور کریں گے۔ اس ویبینار سے حاصل ہونے والے نتائج کو پھر مختلف وزارتوں کو پیش کیا جائے گا تاکہ وہ ان پروگراموں کے بہتر نفاذ کے لیے اپنی حکمت عملیوں میں تبدیلی کر سکیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 14.65کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
14,65,13,180
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 14.65 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
امور صارفین، خوراک اور عوامی تقسیم کی وزارت
ربیع مارکیٹنگ سیزن کے رواں مالی سال کے دوران اب تک کی سب سے زیادہ 81,196 کروڑ روپے کی کم از کم امدادی قیمت پر گیہوں کی خریداری کی گئی
1,50,990.91کروڑ روپے کی کم از کم امدادی قیمت کے ساتھ دھان کی خریداری سے متعلق کارروائیاں مکمل ہو گئی ہیں
پچھلے سال کی کُل خریداری کے مقابلے اس سال گیہوں کی خریداری 5.44 فیصد زیادہ رہی
ڈی ایف پی ڈی کے سیکریٹری نے پی ایم جی کے وائی -111، او این او آر سی اور اناج کی خریداری کی پیش رفت کے بارے میں میڈیا کو تفصیلات بتائیں
نئی دہلی،23؍ جون :خوراک اور عوامی نظام تقسیم کے محکمے کے سکریٹری جناب سدھانشو پانڈے نے پی ایم جی کے وائی -111 اناج کی خریداری اور ایک ملک ایک راشن کارڈ اسکیم کے تحت اناج کی تقسیم کے پیش رفت کے بارے میں میڈیا کو تفصیلات بتائیں۔
اپنی افتتاحی تقریر میں ڈی ایف پی ڈی کے سکریٹری نے کہا کہ گیہوں کی رواں ربیع مارکیٹنگ سیزن کی خریداری کم از کم امدادی قیمت کے ساتھ ہریانہ ، اتر پردیش ، مدھیہ پردیش ، راجستھان ، ہماچل پردیش ، دہلی اور جموں وکشمیر جیسی خریداری کرنے والی ریاستوں میں بلا رکاوٹ جاری ہے۔ انہوں نے کہا کہ 2 جون 2021 تک 411.12 لاکھ میٹرک ٹن گیہوں کی کُل خریداری کی گئی، جب کہ پچھلے سال اسی مدت کے دوران 389.92 لاکھ میٹرک ٹن گیہوں کی خریداری کی گئی تھی۔ جناب سدھانشو پانڈے نے بتایا کہ رواں ربیع مارکیٹنگ سیزن کی خریداری سے متعلق کارروائیوں سے کم از کم امدادی قیمت کے ساتھ تقریبا 44.43 لاکھ کسان پہلے ہی مستفید ہو چکے ہیں۔ اور کسانوں سے 81،196.20 کروڑ روپے کی خریداری کی گئی ، جس میں سے 76،055.71 کروڑ روپے کی رقم پہلے ہی کسانوں کے کھاتوں میں منتقل کی جاچکی ہے۔ پنجاب میں لگ بھگ 26،103.89 کروڑ روپے جب کہ ہریانہ میں تقریبا 16،706.33 کروڑ روپے کسانوں کے کھاتوں میں براہ راست منتقل کئے جا چکے ہیں۔
یہاں بتانا بھی ضروری ہے کہ 2 جون 2021 تک کی گئی 411.12 لاکھ میٹرک ٹن گیہوں کی کُل خرید میں پنجاب کی حصہ داری 132.27 لاکھ میٹرک ٹن،  رہی ، ہریانہ کی خریداری 84.93 لاکھ میٹرک ٹن  رہی جب کہ مدھیہ پردیش کی حصہ داری 128.08 لاکھ میٹرک ٹن  رہی۔
اس سال سرکاری خریداری کی تاریخ میں اُس وقت ایک نئے باب کا اضافہ کیا گیا جب ہریانہ اور پنجاب نے بھی جی او آئی کی ہدایت کے مطابق خریداری کرنے والی تمام ایجنسیوں کے ذریعے کسانوں کے بینک کھاتوں کے لئے ایم ایس پی کی بالواسطہ ادائیگی سے فائدوں کی براہ راست آن لائن منتقلی کی طرف رجوع کیا اور پہلی مرتبہ انہوں نے ایک ملک ایک ایم پی ایس ایک ڈی بی ٹی کے تحت کسی تاخیر اور کٹوتیوں کے بغیر اپنی گندم کی فصلوں کی فروخت کے بدلے براہ راست فائدے حاصل کئے۔
جناب پانڈے نے کہا کہ جاری خریف سیزن 21-2020 میں دھان کی خریداری ، دھان کی 799.74 لاکھ میٹرک ٹن سے زیادہ خریداری کے ساتھ، خریداری کرنے والی ریاستوں میں خوش اسلوبی سے جاری ہے۔ جب کہ پچھلے سال اسی مدت کے دوران 2 جون 2021 تک 728.49 لاکھ میٹرک ٹن کی خریداری کی گئی تھی۔ 150990.91 کروڑ روپے کی ایم ایس پی ویلیو کے ساتھ جاری خریف مارکیٹنگ سیزن کی خریداری کارروائیوں سے 118.60 لاکھ کسانوں کو پہلے ہی فائدہ ہو چکا ہے۔ اس میں سے ایم ایس پی کی 138330.12 کروڑ روپے کی رقم 2 جون 2021 کو کسانوں کے کھاتے میں براہ راست منتقل کردی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5802
(Visitor Counter : 136
وزارت ماہی پروری، مویشی پروری و ڈیری
ماہی گیروں کی بہبود کی قومی اسکیم
ماہی پروری، مویشی پروری اور ڈیریئنگ وزارت کے تحت ماہی پروری کے محکمہ نے مرکزکی حمایت یافتہ اسکیم ’ نیلگوں انقلاب: انٹیگریٹڈ ڈیولپمنٹ اینڈ مینجمنٹ آف فشریز‘ کو 16-2015 سے 20-2019 تک 5 سال کی مدت کے لیےنافذ کیا ہے اور ’’ ماہی گیروں کی بہبود کی قومی اسکیم ‘‘ اس اسکیم کے جزو میں سے ایک ہے۔ مذکورہ اسکیم 31 مارچ 2020 کو ختم ہو گئی ہے۔
فی الحال، محکمہ پردھان منتری متسیہ سمپدا یوجنا  کے ایک فلیگ شپ پروگرام کو نافذ کر رہا ہے- جو کہ ماہی گیری کے شعبے کی پائیدار اور ذمہ دارانہ ترقی کے ذریعے نیلگوں انقلاب لانے کی اسکیم ہے جس کے تحت تماریاستوں /مرکز کے زیرانتظام علاقوں میں 21-2020 سے 25-2024 تک 5 سال کی مدت کے لیے 20,050 کروڑ روپے کی اب تک کی سب سے زیادہ سرمایہ کاری کی گئی ہے۔ پی ایم ایم ایس وائی نے دوسری باتوں کے ساتھ ساتھ فلاح و بہبود سے متعلق سرگرمیوں کا بھی انتظام کیا ہے یعنی  ماہی گیری پر پابندی/ ناسازگارمدت کے دوران سماجی و اقتصادی طور پر پسماندہ فعال روایتی ماہی گیر خاندانوں کے لیے ذریعہ معاش اور غذائی امداد۔ اس جزو کے تحت ماہی گیری پر پابندی /نامناسب مدت پر مشتمل تین ماہ کےلیے 4500روپئے فی ماہی گیر جس میں3000 روپے فی ماہی گیرسرکار اور 1500روپئے فیض اٹھانےوالے کی طرف سے دیے جائیں گے اور  ماہی گیروں کے لیے بیمہ جیسی مددفراہم کی جاتی ہے ۔ ماہی گیروں کے لیے انشورنس کوریج میں شامل ہے  حادثاتی موت یا مستقل مکمل معذوری کی صورت میں 5,00,000 روپے کی ادائیگی ۔ مستقل جزوی معذوری کے لیے 2,50,000/- روپے اور  حادثے کی صورت میں اسپتال میں داخل ہونے کے اخراجات کے لیے 25000روپئے کی انشورنس کوریج ملک میں 18-2017 سے 22-2021  ماہی گیروں کی فلاح و بہبود کے لیے قومی اسکیم کے نفاذ کے لیے مرکزکے حصہ کے 369.55 کروڑ روپے خرچ کیے جا چکے ہیں۔ اس میں 18-2017 سے 20-2019 کی مدت کے دوران نیلگوں انقلاب پر سی ایس ایس کے تحت 224.12 کروڑ روپے اور پی ایم ایم وائی اسکیم کے تحت 21-2020 سے 22-2021  145.43 کروڑ روپے شامل ہیں ۔
’ نیلگوں انقلاب :ماہی گیری کی مربوط ترقی اور بندوبست ‘ سے متعلق سی ایس ایس کی اسکیم کے تحت محکمہ نے 11.60 کروڑ روپے کی رقم جاری کی ہے اور 18-2017 سے 20-2019 کی مدت کے دوران فعال ماہی گیروں کے لیے گروپ ایکسیڈنٹ انشورنس کے تحت اوسطاً 36,13,438 مستفیدین کا احاطہ کیا گیا ہے ۔ پی ایم ایم ایس وائی کے تحت، 21-2020 سے 22-2021  کے دوران 22,14,893 مستفیدین کو انشورنس کوریج فراہم کرنے کے لیے 14.68 کروڑ روپے جاری کیے گئے ہیں۔
اوسطاً 2,97,789 ماہی گیروں نے سال 18-2017 اور 20-2019 کے درمیان ماہی گیری پر پابندی/ نامناسب مدت کے دوران سیونگ کم ریلیف اسکیم کے تحت امداد حاصل کرنے کے لیے’ نیلگوں انقلاب :ماہی گیری کی مربوط ترقی اور بندوبست ‘ کے تحت سالانہ بنیاد پر اندراج کیا ہے۔ پی ایم ایم ایس وائی کے تحت 21-2020 کے دوران 1,34,733 ماہی گیروں نے ماہی گیری پر پابندی /نامناسب مدت کے دوران ماہی گیری کے وسائل کے تحفظ کے لیے سماجی و اقتصادی طور پر پسماندہ فعال روایتی ماہی گیروں کے خاندانوں کے لیے ذریعہ معاش اور غذائی امداد کی سرگرمی کے تحت 22-2021  کے دوران 6,48,462 ماہی گیروں نے اندراج کیا ہے۔
یہ معلومات ماہی پروری،مویشی پروری اور ڈیریئنگ کے مرکزی وزیر جناب پرشوتم روپالا نے آج راجیہ سبھا میں ایک تحریری جواب میں فراہم کیں ۔
بجلی کی وزارت
بجلی کی خریداری کے لئے صارفین کا اختیار
یکم فروری2021کو مرکزی بجٹ 22-2021 میں درج ذیل اعلان کیا گیا تھا ۔
‘‘ ملک بھر میں بجلی ترسیل کرنے والی کمپنیاں ، یا تو سرکاری یا نجی اجارہ داری والی کمپنیاں ہیں ۔ مسابقت کو فروغ دے ، کر صارفین کو متبادل کا اختیار فراہم کرنے کی ضرورت سے صارفین کو ایک سے زیادہ ترسیلی کمپنیوں میں سے کسی متبادل کو منتخب کرنے کا اختیار دینے کے مقصد سے ایک فریم ورک  تیار کیا جائے گا۔ ’’
بجٹ اعلانات پر عمل کرتے ہوئے ، ریاستی حکومتوں ، ترسیلی کمپنیوں ، بجلی کے انضباطی کمیشنوں ، جو صارفین کے مفادات کا بھی تحفظ کرنے میں ، پریاس جیسے صارفین کے گروہوں اور بجلی کے شعبے سے متعلق دیگر اداروں سمیت مختلف متعلقہ فریقوں کے ساتھ سلسلے وار مشاورتیں اور صلاح مشورہ کئے گئے ۔ اس کے علاوہ آل انڈیا پاور انجینئرس فیڈریشن سے بھی تجاویز موصول ہوئی ہیں۔
03مارچ2021کو منعقد ہوئی مشاورتی کمیٹی کی میٹنگ میں مجوزہ اصلاح پر بھی تبادلہ خیال کیا گیا تھا جس میں عزت مآب اراکین پارلیمنٹ نے بھی تجویز کا خیر مقدم کیا۔
صارفین کو ایک سے زیادہ ترسیلی کمپنی میں سے پسندیدہ کمپنی منتخب کرنے کا متبادل فراہم کرنے کی غرض سے اس مجوزہ فریم ورک کے لئے ، بجلی سے متعلق قانون 2003 میں ترامیم کرنے کی ضرورت ہے جس کے لئے مطلوبہ طریقِ کار پر عمل کیا جا رہا ہے ۔
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں یہ جا نکاری فراہم کی ۔
وزیراعظم کا دفتر
وزیر اعظم نے مشہور مصنف، جناب بدھا دیب گُہا کے انتقال پر اظہار تعزیت کیا
وزیر اعظم جناب نریندر مودی نے مشہور و معروف مصنف، جناب بدھا دیب گُہا کے انتقال پر گہرے رنج و غم کا اظہار کیا ہے۔
اپنے ایک ٹوئٹ میں وزیر اعظم نے کہا:
’’جناب بدھا دیب گہا کی تحریریں کثیر جہتی تھیں اور ان میں ماحولیات کے تئیں گہری حساسیت کا اظہار کیا جاتا تھا۔ ان کی تصانیف تمام نسلوں، خاص کر نوجوانوں کے درمیان کافی مقبول تھیں۔ ان کا انتقال ادبی دنیا کے لیے ایک بڑا خسارہ ہے۔ ان کی فیملی اور بہی خواہوں کے تئیں اظہار تعزیت۔ اوم شانتی۔‘‘
سائنس اور ٹیکنالوجی کی وزارت
باٹیو ٹیکنالوجی کے محکمے  نے شمال مشرقی خطے میں زرعی پیداواری صلاحیت کو بڑھانے کے لیے ، حیاتیاتی ٹیکنالوجی فارمر پروگرام کے تحت کال جاری کی ہے
نئی دہلی، 19جون 2021: حیاتیاتی ٹیکنالوجی کے محکمے  نے اپنے مشن پروگرام ’’بایوٹیک-کرشی زراعتی اختراعی سائنس ایپلی کیشن نیٹ ورک‘‘ کے ایک حصے کے طو رپر شمال مشرقی خطے کے لیے ایک خصوصی کال جاری کی ہے جس کا مقصد شمال مشرقی خطے کے کسانوں کے مقامی مسائل کو سمجھنا اور انھیں سائنسی طریقے سے حل کرنا ہے۔
بایو ٹیک- کسان، سائنسدانوں کے ساتھ کسان کی شراکت داری کی اسکیم ہے جسے 2017 میں شروع کیا گیا تھا اس کا مقصد زرعی جدت کے لیے کاشتکاروں کے ساتھ سائنس کی لیباریٹریوں کو جوڑنے کے لیے جدید حل اور ٹیکنالوجیوں کو تلاش کرنا ہے جن کو فارم کی سطح پر نافذ کیا جاسکتا ہے۔ اس اسکیم کے تحت اب تک 146 بایوٹیک- کسان ہب قائم کیے جاچکے ہیں جو ملک کے تمام 15 زراعتی آب وہوا کے زونوں اور 110 ایسپائیریشنل اضلاع کا احاطہ کرتے ہیں۔ اس اسکیم کے ذریعے اب تک دو لاکھ سے زیادہ کسانوں کو اپنی زرعی پیداوار بڑھانے اور آمدنی میں اضافہ کرنے کا فائدہ حاصل ہوا ہے۔ اس کے ساتھ ہی دیہی علاقوں میں بھی 200 سے زیادہ کاروباری ادارے قائم ہوئے ہیں۔
موجودہ کال خاص طور پر ملک کے شمال مشرقی خطے پر مرکوزہے کیونکہ یہ خطہ بنیادی طور پر زراعت پر منحصر ہے اور زرعی سرگرمیوں میں اس خطے کی 70 فیصد سے زیادہ آبادی زراعتی سرگرمیوں سے وابستہ شعبے میں معاش کے حصول کے لیے مصروف عمل ہے۔ تاہم یہ شعبہ ملک کے صرف 1.5 فیصد غذائی اجناس کی پیداوار کرتا ہے اور اسے اب بھی گھریلو استعمال کے لیے اناج برآمد کرنا ہوتاہے۔ شمال مشرقی خطے میں مقام مخصوص فصلوں، باغبانی اور باغات کی فصلوں ، ماہی گیری اور مویشیوں کی پیداوار کو فروغ دے کر زرعی سرگرمیوں میں مصروف آبادی کی آمدنی میں اضافہ کرنے کی بہت زیادہ صلاحیت موجود ہے۔
شمال مشرقی خطے میں بایو ٹیک- کسان کو نافذ کیا جائے گا جس کا مقصد کاشتکاری کے چھوٹے اور پسماندہ کسانوں ، خصوصاً اس خطے کی خواتین کسانوں سے جوڑنا ہے۔ شمال مشرقی خطے میں قائم کیے گئے ہبس، جو ملک بھر کے اعلیٰ سائنسی اداروں کے ساتھ ساتھ ریاستی زرعی یونیورسٹیوں  / کرشی وگیان مراکز  / ریاستی زرعی توسیع کی خدمات / نظام اور شمال مشرقی خطے میں موجود دیگر کسان تنظیموں کے مظاہرے کے لیے نیز ٹیکنالوجی کا مظاہرہ کرنے اور اس کے مطابق کسانوں کو تربیت فراہم کرنے میں تعاون کریں گے۔
کال کے بارے میں تفصیلات :http://dbtindia.gov.in/latest-announcement/special-call-biotech-kisan-north-east-region-india پر دستیاب ہیں۔
مزید معلومات کے لیے : حکومت ہند کے محکمہ بایو ٹیکنالوجی کے مواصلاتی سیل سے رابطہ کریں۔
@DBTIndia
www.dbtindia.gov.in
بایو ٹیکنالوجی محکمے کے بارے میں
وزارت سائنس اور ٹیکنالوجی کے تحت بایو ٹیکنالوجی کا محکمہ، زراعت و صحت کی دیکھ بھال ، جانوروں کی سائنس، ماحولیات اور صنعت میں اپنی ترقی اور استعمال کے ذریعے ہندوستان میں بایو ٹیکنالوجی کی ترقی کو فروغ دینے اور بہتر بنانے کے لیے کام کرتا ہے۔
وزیراعظم کا دفتر
وزیراعظم نے، وندے بھارت میں سفر کرنے اور اس کے تئیں فخر کے احساس کے لئے ایک مسافر کے جذبات کی ستائش کی
وزیراعظم جناب نریندر مودی نے، وندے بھارت میں سفر کرنے اور اس کے تئیں فخر کا احساس کرنے کے لئے ایک مسافر کے جذبات کی ستائش کی ہے۔
ایک مسافر کے ٹوئیٹ کا جواب دیتے ہوئے ، وزیراعظم نے ٹوئیٹ کیا ؛
’’بیشک، یہ ایک لمبا سفر ہے اور اسی کے ساتھ آگے کے لئے بھی یہ ایک طویل راہ ہے۔ میں وندے بھارت میں سفر کرنے اور اس کے تئیں فخر کا احساس کرنے کے لئے آپ کے جذبات کی قدر کرتا ہوں۔‘‘
۔۔۔۔۔۔۔۔۔۔۔۔۔۔۔۔۔
ش ح۔ اع ۔ ق ر
U-1727
(
جدید اور قابل تجدید توانائی کی وزارت
اے آر ای اے ایس کا آٹھواں یوم تاسیس منایا گیا
آئی آر ای ڈی اے کو قابل تجدید توانائی کےشعبہ میں بہترین کارکردگی کا ایوارڈ ملا
سال 2021-22 میں سب سے زیادہ قرض کی منظوریوں اور تقسیم کے لیے بہترین کارکردگی کا مظاہرہ کرنے والا این بی ایف سی
جناب بھگوانت کھوبا نے ایوارڈ پیش کیا
ریاستی قابل تجدید توانائی کی تنظیم  کے 8ویں یوم تاسیس کی تقریب آج کوچی میں منعقد ہوئی۔ نئی اور قابل تجدید توانائی کے وزیر مملکت جناب بھگونت کھوبا نے اس تقریب کا افتتاح کیا۔
ہندوستان کی قابل تجدیدتوانائی کی ترقی کی ایجنسی  کو 2021-22 کے دوران قابل تجدید توانائی کے شعبے میں بہترین کارکردگی کا مظاہرہ کرنے کے لیے ریاستوں کی قابل تجدید توانائی ایجنسیوں کی ایسوسی ایشن سے ایوارڈ ملا۔ نئی اور قابل تجدید توانائی اور کیمیکل اور کیمیاوی کھاد کے وزیر مملکت جناب بھگونت کھوبا نے آج کیرالہ کے بجلی کے وزیر کے کرشنن کٹی اور نئی اور قابل تجدید توانائی کی وزارت میں سکریٹری جناب اندو شیکھر چترویدی کی موجودگی میں آئی آر ای ڈی اے کے چیئرمین اور منیجنگ ڈائریکٹر  جناب پردیپ کمار داس کو ایوارڈ پیش کیا۔
آئی آر ای ڈی اے کو 2021-22 کے دوران غیر بینکنگ مالیاتی کمپنیوں  کے مابین قابل تجدید توانائی کے منصوبوں کی منظوری اور تقسیم کیے گئے قرض کی سب سے زیادہ رقم حاصل کرنے کے لیے باوقار ایوارڈ کے لیے منتخب کیا گیا ہے۔ آئی آر ای ڈی اے نے مالی سال 2021-22 میں اب تک کے سب سے زیادہ قرض 23,921.06 کروڑ روپے کی منظوری حاصل کی ہے جوگزشتہ سال کے قرض 11,001.30 کروڑ روپے کی منظوری کے مقابلے میں 117.44 فیصد زیادہ ہے۔ اب تک کے سب سے زیادہ قرض کی تقسیم مالی سال 2021-22 میں 16,070.82 کروڑ روپے ہوئی ۔ گزشتہ سال کے8,828.35 کروڑ روپے کی تقسیم کے مقابلے مالی سال 2021-22 میں 82.04 فیصد کا ریکارڈ اضافہ درج کیا گیا۔
ایوارڈ حاصل کرنے کے بعد اپنے خطاب میں، آئی آر ای ڈی اے کے چیف مینجنگ ڈائریکٹرنے کہا، ’’ہم اپنے ملازمین کی مسلسل کوششوں اور ایم این آر ای اور حکومت ہند کی رہنمائی اور تعاون کے بغیر ان شاندار بلندیوں تک نہیں پہنچ پاتے۔ اس ایوارڈ کے لیے آئی آر ای ڈی اےکو منتخب کرنے کے لیے ہم ایم این آر ای اور اے آر ای اے ایس کےشکر گزار ہیں۔ ریاست اور دیگر ایجنسیوں کا رول ، ذمہ داری اور اجتماعی کوشش 2030 تک قابل تجدید توانائی سے 50فیصد توانائی کے ہدف کو حاصل کرنے میں انتہائی اہم ہے۔‘‘
نئی اور قابل تجدید توانائی کی وزارت کی پہل پر 2014 میں ریاستی قابل تجدید توانائی کی تنظیم کا قیام عمل میں آیا تھا۔ قابل تجدید توانائی کے لیے تمام ریاستی نوڈل ایجنسیاں اے آر ای اے ایس کی ممبر ہیں۔ اے آر ای اے ایس کے 8ویں یوم تاسیس کی تقریب کے موقع پر ایوارڈز پیش کیے گئے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9597
(Visitor Counter : 52
خلا ء کا محکمہ
مرکزی وزیر ڈاکٹر جتیندر کا کہنا ہے کہ اسرو نے وینس مشنوں کے ساتھ ساتھ ایرونومی اسٹڈیز سے متعلق فزیبلٹی مطالعات کے لیے پہل کی ہے
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، پرسنل، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج مطلع کیا کہ اسرو نے زہرہ  مشنوں کے ساتھ ساتھ ایرونومی  اسٹڈیز سے متعلق فزیبلٹی  اسٹڈیز  کے لیے پہل کی ہے۔
"ایرونومی" کی اصطلاح تقریباً 60 سال پہلے بنائی گئی اور متعارف کرائی گئی۔اس سے مراد زمین کے اوپری ماحولیاتی علاقوں اور نظام شمسی کے دیگر اجسام کا سائنسی مطالعہ ہے۔ یہ غیر جانبدار اور چارج شدہ  ذرات دونوں کی کیمیائی، حرکیاتی اور توانائی توازن کا احاطہ کرتا ہے۔
لوک سبھا میں ایک سوال کے تحریری جواب میں، ڈاکٹر جتیندر سنگھ نے کہا، ان دونوں مشنوں کا ایک خاکہ تیار کیا جارہا ہے اور سائنسی برادری کی شراکت داری سے قومی سطح پر سائنسی دائرہ کار پر غورو خوض کیا جا رہا ہے۔